
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1612 


5 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απόκτηση Ελληνικής Ιθαγένειας από τον Κιλινκάροβ 
Αλέξανδρο του Αγα. 1 

Σύσταση Νομικού Προσώπου στο Δήμο Μανταμάδου 
Ν. Λέσβου με την ονομασία «Σχολική Επιτροπή 
5/θέσιου Δημοτικού Σχολείου και Νηπιαγωγείων 
Κάπης - Κλειούς». 2 

Τροποποίηση Ο.Ε.Υ. Δήμου Ν. Κούταλης Λήμνου. 3 

Σύσταση στο Δήμο Αλυκών Ν. Ζακύνθου Νομικού Προ¬ 
σώπου με την επωνυμία «Λαογραφικό Μουσείο και 
Εκθεσιακός Χώρος Κάτω Γερακαρίου Δήμου Αλυ¬ 
κών». 4 

Σύσταση Δημοτικής Επιχείρησης στο Δήμο Μελικής Ν. 
Ημαθίας με την επωνυμία «Δημοτική Επιχείρηση 
Αξιοποίησης φυσικών Πόρων Δήμου Μελικής». 5 

Τροποποίηση της 1888/2000 απόφασης Γεν. Γραμμα¬ 
τέα Περιφέρειας Κεντρ. Μακεδονίας. 6 

Τροποποίηση - Συμπλήρωση ΟΕΥΔήμου Παραλίας, Ν. 
Πιερίας. 7 

Σύσταση Νομικού Προσώπου στο Δήμο Σπάρτης ν. 
Λακωνίας με την επωνυμία «Σχολική επιτροπή Μου¬ 
σικού Γ υμνασίου Σπάρτης. 8 

Σύσταση Δημοτικής Επιχείρησης στο Δήμο Λυρκείας 

Νομού Αργολίδας. 9 

Ειδική Αναγνώριση Φιλανθρωπικού Σωματείου με την 
επωνυμία: Σύλλογος Γονέων και Φίλων Παιδιών και 
Ατόμων με Ειδικές Ανάγκες «ΟΙ ΑΓΙΟΙ ΑΝΑΡΓΥΡΟΙ» 

με έδρα τη Θήβα. 10 

Χορήγηση άδειας άσκησης επαγγέλματος Κοινωνικής 
Λειτουργού στην ΜΑΛΤΖΑΡΗ ΑΜΥΓΔΑΛΙΑτου Αθα¬ 
νασίου. 11 

Χορήγηση άδειας κυκλοφορίας φαρμακευτικού ιδιο¬ 
σκευάσματος - ΑΖΕΝΑΜ. 12 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΡΑΜ VIΒ. 13 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΡϋΧΟΤΙΟΕ Π ΝΕΒυΐΕδ. 14 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΡΗΥδΙΟΜΕΒ. 15 


ΑΠΟΦΑΣΕΙΣ 

(ΐ) 

Απόκτηση Ελληνικής Ιθαγένειας από τον Κιλινκάροβ 
Αλέξανδρο του Αγα. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 16606/8.11.2001 απόφαση του Γενικού Γραμμα¬ 
τέα της Περιφέρειας Αν. Μακεδ. Θράκης έγινε δεκτή η 
από 14.6.2001 αίτηση του ομογενούς Κιλινκάροβ Αλέξαν¬ 
δρου του Αγα, που γεννήθηκε στις 25.11.1959 για την 
απόκτηση της Ελληνικής Ιθαγένειας. 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 
-♦- 

Αριθ. πρωτ. 12296 (2) 

Σύσταση Νομικού Προσώπου στο Δήμο Μανταμάδου Ν. Λέ¬ 
σβου με την ονομασία «Σχολική Επιτροπή 5/θέσιου Δη¬ 
μοτικού Σχολείου και Νηπιαγωγείων Κάπης - Κλειούς». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΒΟΡ. ΑΙΓΑΙΟΥ 

Έχοντας υπόψη: 

1) Τις διατάξειςτου Ν. 2503/97. 

2) Τις διατάξεις του άρθρου 203 του Δ. Κ. Κ. (Π .Δ. 410/95). 

3) Τις διατάξειςτου άρθρου 5του Ν. 1894/90 όπου ορί¬ 
ζεται ότι συνιστώνται δημοτικά ή κοινοτικά Ν.Π. με την 
επωνυμία «Σχολικές Επιτροπές». 

4) Την αρίθμ. 4677/22.4.91 απόφαση του Νομάρχη Λέ¬ 
σβου «Σύσταση ίδιου Ν. Π. με την ονομασία «Σχολική Επι¬ 
τροπή Δημοτικού Σχολείου και Νηπιαγωγείου Κοιν. Κά¬ 
πης» όπως τροποποιήθηκε με την αρίθμ. 1260/10.3.98 
απόφαση του Γεν. Γραμμ. Περιφ. Βορ. Αιγαίου 

5) Την αρίθμ. 4533/4.4.91 απόφαση του Νομάρχη Λέ¬ 
σβου «Σύσταση ίδιου Ν.Π. με την ονομασία «Σχολική Επι¬ 
τροπή Δημοτικού και Νηπιαγωγείου Κοιν. Κλειούς» όπως 
τροποποιήθηκε με την 1262/19.3.99 απόφαση του Γεν. 
Γραμμ. Περιφ. Βορ. Αιγαίου. 

6) Την αρίθμ. 120/2001 απόφαση του Δ. Σ. Μανταμάδου 
«Σύσταση δημοτικού Ν.Π. με την επωνυμία «Σχολική Επι¬ 
τροπή 5/θέσιου Δημοτικού Σχολείου Κάπης - Κλειούς». 

7) Την αρίθμ. 1264/98 (ΦΕΚ801/Β/98) απόφαση του Γεν. 
Γραμμ. Περιφ. Βορ. Αιγαίου για μεταβίβαση αρμοδιότη¬ 
τας δικαιώματος υπογραφής στο Γεν. Δ/ντή Π.Β.Α., απο¬ 
φασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1) Συνιστούμε στο Δήμο Μανταμάδου Νομικό Πρόσωπο 
με την επωνυμία «Σχολική Επιτροπή Δημοτικού Σχολείου 
και Νηπιαγωγείων Κάπης - Κλειούς». 

2) Σκοπός του Νομ. Προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχ/σης, αναλώσιμων υλι¬ 
κών κλπ. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών και ζημιών των επίπλων εξο¬ 
πλισμού και γενικά των διδακτηρίων εγκ/σεων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3) Το Ν.Π. διοικείται από θμελές Διοικητικό Συμβούλιο 
αποτελούμενο από τον εκάστοτε Δήμαρχο ως Πρόεδρο ή 
Δημοτικό Σύμβουλο που ορίζεται από το Δήμαρχο, δύο 
δημοτικούς ή τοπικούς συμβούλους, τον Δ/ντή του Δημο¬ 
τικού Σχολείου, την Διευθύντρια του Νηπιαγωγείου Κά¬ 
πης, την Διευθύντρια του Νηπιαγωγείου Κλειούς και 3 εκ¬ 
προσώπους του Συλλόγου Γονέων και κηδεμόνων Δημ. 
Σχολείου και Νηπιαγωγείου. 

Η θητεία του πρώτου Δ.Σ. του Ν.Π. λήγει με τη λήξη της 
παρούσας δημοτικής περιόδου. Η θητεία των μελών του 
Δ. Σ. ακολουθεί τη Δημοτική περίοδο. 

4) Πόροι του Ν. Π. είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του 

5) Το Ν. Π. εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ. Σ. και όταν αυτός 
απουσιάζει ή κωλύεται από τον Αντιπρόεδρο. 

6) Το Ν. Π. εκλέγει ένα από τα μέλη του ως Αντιπρόεδρο 
και ένα ως Γραμματέα. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του ΟΤΑ το ύψος της οποίας 
δεν μπορεί να καθοριστεί. 

Μετηνπαρούσα απόφαση παύουν να ισχύουν οι αρίθμ.: 
α) 4677/22.4.91 απόφαση του Νομάρχη Λέσβου, όπως 
τροπ/θηκε με την αρίθμ. 1260/10.3.98 απόφαση του Γεν. 
Γραμμ. Περιφ. Βορ. Αιγαίου, β) 4533/4.4.91 απόφαση του 
Νομάρχη Λέσβου όπως τροπ/θηκε με την αρίθμ. 
1262/19.3.99 απόφαση του Γεν. Γραμμ. Περιφ. Βορ. Αι¬ 
γαίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 29 Νοεμβρίου 2001 

Με εντολή Γ εν. Γ ραμ. Περιφέρειας 
Ο Γεν. Δ/ντής 
Π. ΣΕΡΑΪΔΗΣ 


Αριθ. πρωτ. 12660 (3) 

Τροποποίηση Ο.Ε.Υ. Δήμου Ν. Κούταλης Λήμνου. 

Η ΓΕΝ. ΓΡΑΜ. ΠΕΡΙΦ. ΒΟΡ. ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 12τουΝ. 1188/81 όπως συ¬ 
μπληρώθηκε και τροποποιήθηκε. 

2. Τις διατάξειςτου Ν. 2503/97. 

3. Την 3165/6.5.99 απόφασή μας που δημοσιεύθηκε στο 
1107/9.6.99 ΦΕΚΒ'περί ψήφισης ΟΕΥτου Δήμου Ν. Κού¬ 
ταλης. 

4. Την 56/2001 απόφαση του Δ. Σ. Ν. Κούταλης με την 
οποία τροποποιείται ο ισχύων ΟΕΥ του Δήμου. 

5. Το αρίθμ. 29/01/7.9.01 πρακτικό του Υ.Σ.Δ.Κ.Υ. Ν. Λέ¬ 
σβου στο οποίο διαπιστώνεται η σύμφωνη γνώμη του για 
την τροποποίηση. 

6. Την 1264/17.7.98 (ΦΕΚ 801/Β/98) απόφαση του Γ. Γ. 
Π. Β. Αιγαίου για μεταβίβαση δικαιώματος υπογραφής 
στο Γενικό Δ/ντή. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, ούτε εις βάρος του προϋπολογισμού του 
οικείου ΟΤΑ, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του Δήμου Ν. Κούταλης που εγκρίθηκε με την 3165/99 
απόφασή μας (ΦΕΚ Β' 1107/99) ως εξής: 

1. Η θέση ΤΕ 19 Πληροφορικής καταργείται και αντί αυ¬ 
τής συστήνεται μία (1) θέση ΤΕ3 Τεχνολόγων Μηχανικών. 

2. Η θέση ΔΕ23 ειδικού προσωπικού καταργείται και 
αντί αυτής συστήνεται μία (1) θέση ΔΕ24 Τεχνιτών (Ηλε¬ 
κτρολόγος) . 

3. Η θέση ΠΕ6 Τοπογράφων Μηχανικών αντικαθίσταται 
σε θέση κλάδου ΠΕ3 Πολιτικών Μηχανικών ή ΠΕ6 Τοπο¬ 
γράφων Μηχανικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 27 Νοεμβρίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Π. ΣΕΡΑΪΔΗΣ 
- Φ - 

Αριθ. πρωτ. 3896 (4) 

Σύσταση στο Δήμο Αλυκών Ν. Ζακύνθου Νομικού Προ¬ 
σώπου με την επωνυμία «Λαογραφικό Μουσείο και Εκ¬ 
θεσιακός Χώρος Κάτω Γερακαρίου Δήμου Αλυκών». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1) Τις διατάξεις του άρθρου 203 του ΔΚΚ (Π.Δ. 410/95) 
σε συνδυασμό με αυτές του άρθρου 14 παρ.1 του Ν. 
2880/2001 (ΦΕΚ9/30.1.2001 Τ.Α') καιτονΝ. 2503/97. 

2) Την αριθμ. 69/18.6.2001 απόφαση του Δημοτικού 
Συμβουλίου Δ. Αλυκών σχετικά με τη σύσταση Νομικού 
Προσώπου. (Αρ. πρωτ. 3602/18.9.2001) 

3) Την αριθμ. 12321/13.7.2000 (ΦΕΚ 883/18.7.2000 τ.Β') 
απόφαση της Γ ενικής Γ ραμματέως Περιφέρειας Ιόνιων 
Νησιών σχετικά με την μεταβίβαση αρμοδιοτήτων και πα¬ 
ροχή εξουσιοδότησης υπογραφής, αποφασίζουμε: 

Άρθρο 1 

Συστήνουμε νομικό πρόσωπο στο Δήμο Αλυκών Ζακύν¬ 
θου, με την επωνυμία «Λαογραφικό Μουσείο και Εκθεσια¬ 
κός Χώρος Κάτω Γερακαρίου Δήμου Αλυκών», με έδρα το 

Δημοτικό Διαμέρισμα Κάτω Γερακαρίου του Δήμου Αλυ¬ 
κών Ν. Ζακύνθου. 

Άρθρο 2 

Σκοπός του ως άνω Νομικού Προσώπου είναι: 

Α) Η συλλογή, συντήρηση, και έκθεση συλλογών λαο- 
γραφικού και ιστορικού υλικού. 

Β) Η προώθηση και διάσωση όλων εκείνων των λαο- 
γραφικών και ιστορικών μνημείων που θα περιέλθουν 
στην περιουσία του, ώστε να διαφυλαχθούν και γίνουν 
ευρύτερα γνωστά στους νεότερους όλα εκείνα τα στοι¬ 
χεία, που αποτελούν μέρος της λαογραφικής ιστορίας 
του τόπου. 

Προς επίτευξη δε του σκοπού του (διάσωση, Συντήρη¬ 
ση, εξάπλωση κλπ) μόνο του ή σε συνεργασία με άλλους 
φορείς θα δύναται να οργανώνει διαλέξεις, εκθέσεις φω¬ 
τογραφιών κλπ) ή να εκδίδει ενημερωτικά φυλλάδια και εν 
γένει να προβαίνει σε κάθε πράξη που θα συντελεί στην 
εξυπηρέτηση των άνω. 

Άρθρο 3 

Πόροι- Περιουσία του ως άνω Νομικού Προσώπου είναι: 

Α) Η περιουσία του άνω Μουσείου θα περιλαμβάνει 
αντικείμενα λαϊκής τέχνης, ως επακριβώς θα καταγρα- 
φούν στον αναλυτικό πίνακα που θα συνταχθεί και ειδικό¬ 
τερα ενδεικτικά αναφέρονται οικιακά σκεύη και έπιπλα, 
αγροτικά εργαλεία, πιθάρια, θρησκευτικές εικόνες και 
ζωγραφικοί πίνακες αγνώστων λαϊκών ζωγράφων καθώς 
και παλαιά ιστορικά έγγραφα. 

Β) Πέραν αυτών περιουσία του άνω μουσείου θα αποτε¬ 
λεί κάθε νέα συλλογή ή μεμονωμένο αντικείμενο που ήθε¬ 
λε δωρηθεί προς αυτό, σχετιζόμενη με τον άνω σκοπό. 

Γ) Κληρονομιές, κληροδοσίες ή δωρεές προς αυτό, ως 
και εισφορές ή επιχορηγήσεις. 

Δ) Έσοδα από εκδόσεις στις οποίες ήθελε τούτο προ- 
βεί, καταλόγους, φωτογραφικές συλλογές και κάθε εί¬ 
δους αντικείμενα, που ήθελε τούτο κατασκευάζει, ως και 
από την λειτουργία πρατηρίου πώλησης παραδοσιακών 
προϊόντων. 

Ε) Έσοδα από τυχόν κινητή ή ακίνητη περιουσία του. 

ΣΤ) Έσοδα από κάθε άλλη νόμιμη πηγή. 

Άρθρο 4 

Το Νομικό πρόσωπο διοικείται από Διοικητικό Συμβού¬ 
λιο, οριζόμενο από το Δημοτικό Συμβούλιο του Δήμου 
Αλυκών και αποτελούμενο από επτά (7) μέλη, οριζόμενα, 
σύμφωνα με τις διατάξεις του αρ. 203τουΔ.Κ.Κ. Η θητεία 
του Δ.Σ., θα ακολουθείτη δημοτική περίοδο και λήγει πά¬ 
ντοτε με την εγκατάσταση του νέου Δ.Σ. 

Άρθρο 5 

Το Νομικό πρόσωπο, θα εκπροσωπείται ενώπιον των δι¬ 
καστηρίων και κάθε άλλης αρχής, από τον Πρόεδρό του και 
όταν αυτός απουσιάζει ή κωλύεται από τον Αντιπρόεδρο. 

Άρθρο 6 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού αλλά σε βάρος του 
προϋπολογισμού του Δ. Αλυκών. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ζάκυνθος, 22 Νοεμβρίου 2001 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΙΩΑΝΝΗΣ ΠΕΤΣΙΟΣ 


Αριθ. πρωτ.: 9643 (5) 

Σύσταση Δημοτικής Επιχείρησης στο Δήμο Μελικής Ν. 
Ημαθίας με την επωνυμία «Δημοτική Επιχείρηση Αξιο¬ 
ποίησης φυσικών Πόρων Δήμου Μελικής». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΕΝΤΡΙΚΗΣ 
ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 

2. Τις διατάξεις του άρθρου 277 του Δ.Κ.Κ. (Π.Δ. 410/95) 

3. Τις διατάξεις του άρθρου 27 των Ν. 2081/92 (ΦΕΚ 
154/τ.Α/10-9-92) 

4. Την 25027/84 (ΦΕΚ 244/τ.Β'/19-4-84) απόφαση του 
Υπ. Εσωτερικών 

5. Την Οικονομοτεχνική Μελέτη Σκοπιμότητας και Βιω¬ 
σιμότητας της ανωτέρω επιχείρησης. 

6. Την 98/2001 απόφαση του Δημοτικού Συμβουλίου Με¬ 
λικής Ν. Ημαθίας, σχετικά με την σύσταση Δημοτικής Επι¬ 
χείρησης με την επωνυμία "Δημοτική Επιχείρηση Αξιοποίη¬ 
σης φυσικών Πόρων Δήμου Μελικής", αποφασίζουμε: 

1. Επικυρώνουμε την 98/2001 απόφαση του Δημοτικού 
Συμβουλίου Μελικής Νομού Ημαθίας, με την οποία συνί- 
σταται στο Δήμο ίδιο νομικό πρόσωπο με την επωνυμία 
"Δημοτική Επιχείρηση Αξιοποίησης φυσικών Πόρων Δή¬ 
μου Μελικής”. 

2. Σκοπός της επιχείρησης είναι: 

- η αξιοποίηση των διατιθέμενων φυσικών πόρωντης πε¬ 
ριοχής του Δήμου Μελικής με το βέλτιστο δυνατό τρόπο 
και ειδικότερα: 

• η διενέργεια αμμοληπτικών δραστηριοτήτων εντός 
των διοικητικών ορίων του Δήμου. 

• Η υποστήριξη και μέριμνα για τη βελτίωση και ολο¬ 
κλήρωση του υπάρχοντος αρδευτικού δικτύου της περιο¬ 
χής- 

• η επέκταση του αρδευτικού δικτύου της περιοχής του 
Δήμου. 

• η προσπόριση εσόδων για τη χρηματοδότηση έργων 
αξιοποίησης φυσικών πόρων του Δήμου Μελικής. 

• η εκπόνηση μελετών των δυνατοτήτων για την αξιο¬ 
ποίηση των φυσικών πόρων της περιοχής. 

• η εκπόνηση αντίστοιχων τεχνικών μελετών, η ανάλη¬ 
ψη και υλοποίηση πρωτοβουλιών για την προστασία του 
περιβάλλοντος, η ανάπτυξη περιβαλλοντολογικών ζητη¬ 
μάτων της περιοχής. 

• η ανάληψη κάθε σχετικής με τη φύση της επιχείρησης 
πρωτοβουλίας και δραστηριότητας για την πραγματοποί¬ 
ηση εσόδων και την περαιτέρω διερεύνηση της αναπτυ¬ 
ξιακής αποστολής της, αλλά και για την οικονομική αξιο¬ 
ποίηση των έργων και υπηρεσιών της. 

• η ορθολογική διαχείριση των υδάτινων πόρων. 

• η ανάπτυξη πρωτοβουλιών αλλά και υλοποίηση δρά¬ 
σεων για τη δημιουργία και προσέλκυση νέων χρηματο¬ 
δοτικών μέσων. 

• η υποστήριξη και ανάπτυξη πρωτοβουλιών για την 
προστασία του περιβάλλοντος και των οικοσυστημάτων 
της περιοχής στο πλαίσιο δράσεων για την τοπική ανά¬ 
πτυξη. 

• η ενημέρωση για τις συντελούμενες αλλαγές στο φυ¬ 
σικό περιβάλλον και τις επιπτώσεις στην τοπική αγορά ερ¬ 
γασίας. 

• η συνεχής προσπάθεια για προσέλκυση νέων χρημα¬ 
τοδοτικών φορέων που υποβοηθούν την εκτέλεση των 
έργων που αναλαμβάνει η επιχείρηση. 

3. Έδρα της επιχείρησης ορίζεται ο Δήμος Μελικής. 

4. Η διάρκεια της επιχείρησης ορίζεται στα 20 χρόνια 
από τη δημοσίευση της συστατικής πράξης στο Φ.Ε.Κ. 

5. Η επιχείρηση διοικείται από πενταμελές (5) Διοικητι¬ 
κό Συμβούλιο που τα μέλη του ορίζονται μαζί με τους ανα¬ 
πληρωτές από το Δημοτικό Συμβούλιο. Από τα μέλη του 
Διοικητικού Συμβουλίου, δύο (2) είναι αιρετοί εκπρόσω¬ 
ποι του Δήμου (ένας απάτη μειοψηφία), ένας (1) είναι εκ¬ 
πρόσωπος κοινωνικού φορέα, δύο (2) είναι δημότες ή κά¬ 
τοικοι του Δήμου. 

Το Δημοτικό Συμβούλιο ορίζει από τα μέλη του Διοικη¬ 
τικού Συμβουλίου τον Πρόεδρο και Αντιπρόεδρο. 

Η θητεία του Διοικητικού Συμβουλίου ακολουθεί τη δη¬ 
μοτική περίοδο. 

6.0 Δήμος Μελικής θα διαθέσει στην επιχείρηση ως αρ¬ 
χικό κεφάλαιο το χρηματικό ποσό του 1.000.000 δρχ. 

7. Πόροι της επιχείρησης είναι: 

- εισπράξεις από πώληση αμμοχάλικων. 

- εισπράξεις από τέλη άρδευσης και φραγμάτων. 

- κάθε παροχή του Κράτους είτε απ’ ευθείας στο 
Ν.Π.Ι.Δ. είτε προς το Δήμο Μελικής για το Νομικό Πρό¬ 
σωπο. 

- κάθε είδους εισφορές δωρεές κ.α. 

- κάθε άλλη νόμιμη πρόσοδος. 

8. Η επιχείρηση διαλύεται: 

α) με απόφαση του Δημοτικού Συμβουλίου με την από¬ 
λυτη πλειοψηφία των μελών του και απόφαση του 

Γ.Γ.Π.Κ.Μ. 

β) Όταν λήξει χωρίς να παραταθεί η διάρκεια της επι¬ 
χείρησης. 

γ) Σε περίπτωση πτώχευσης της επιχείρησης. 

Την διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. Στην εκκαθάριση διεκπεραιώνονται οι εκ¬ 
κρεμείς υποθέσεις, εισπράττονται οι απαιτήσεις, ρευστο- 
ποιείται η περιουσία και πληρώνονται τα χρέη της 
επιχείρησης. Μετά την εκκαθάριση το καθαρό υπόλοιπο 
περιέρχεται στο Δήμο Μελικής. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η διαχείριση και η επο- 
πτεία της επιχείρησης διέπονται από τις σχετικές με τις 
δημοτικές επιχειρήσεις διατάξεις του Π.Δ. 410/95 
(Δ.Κ.Κ.). 

10. Η εν λόγω επιχείρηση διέπεται από τις διατάξεις του 
άρθρου 204 του Π.Δ. 410/95. Επίσης έχει όλες ανεξαρτή¬ 
τως τις ατέλειες και τα δικαστικά, διοικητικά και οικονομι¬ 
κά προνόμια που παρέχονται στο Δημόσιο. 

11. Η επιχείρηση εκπροσωπείται στα δικαστήρια και κά¬ 
θε άλλη αρχή από τον Πρόεδρο του Διοικητικού Συμβου¬ 
λίου και όταν αυτός απουσιάζει ή κωλύεται από τον Αντι¬ 
πρόεδρο. 

12. Για κάθε τι που δεν προβλέπεται στην παρούσα από¬ 
φαση έχουν εφαρμογή οι διατάξεις του Π.Δ. 410/95 όπως 
αυτό τροποποιημένο ισχύει σήμερα. 

Ακροτελεύτιο άρθρο 

Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού του Δήμου 
Μελικής 1.000.000 δραχμών που είναι εγγεγραμμένη 
στον κ. α. 211.1 του προϋπολογισμού. 


Η παρούσα να δημοσιευθεί στην Εφημερίδα της Κυ- 
βερνήσεως. 

Βέροια, 26 Νοεμβρίου 2001 

Ο Γ ενικός Γ ραμματέας Περιφέρειας κ.α.α. 

ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 17884 (6) 

Τροποποίηση της 1888/2000 απόφασης Γεν. Γραμματέα 
Περιφέρειας Κεντρ. Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΕΝΤΡΙΚΗΣ 
ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 277, 278, 279, 280, 281, 
282, 283 και 284 του Π.Δ/τος 410/1995. 

2) Την υπ’ αριθμό 1888/27-3-2000 απόφαση, με την 
οποία έγινε η σύσταση της Δημοτικής Επιχείρησης Τοπι¬ 
κής Ανάπτυξης Δήμου Τρίγλιας (ΦΕΚ 526/11-4-2000). 

3) Την αριθμ. 177/2001 απόφαση του Δημοτικού Συμ¬ 
βουλίου Τρίγλιας για τροποποίηση της αριθμ. 8/2000 
απόφαση του Δ.Σ.. 

4) Την αριθμ. Πρωτ. 5631/26-7-2000 (ΦΕΚ 1339/Β/2000) 
απόφαση του Γενικού Γραμματέα Περιφέρειας Κεντρι¬ 
κής Μακεδονίας "Ορισμός εισηγητών και μεταβίβαση 
εξουσίας υπογραφής "Με εντολή Γενικού Γραμματέα" 
αποφάσεων εγγράφων και άλλων πράξεων στο Γ ενικό Δι¬ 
ευθυντή, στους Προϊσταμένους Διευθύνσεων και Προϊ¬ 
σταμένους Τμημάτων και Γ ραφείων των υπηρεσιών της 
Περιφέρειας", αποφασίζουμε: 

Τροποποιείται η υπ’ αριθμ. 1888/27-3-2000 απόφαση, 
με την οποία έγινε η σύσταση της Δημοτικής Επιχείρησης 
Τρίγλιας, και έχει ως εξής : 

1. Τη σύσταση Δημοτικής επιχείρησης στο Δήμο Τρί- 
γλιαςτου Νομού Χαλκιδικής με την επωνυμία "ΔΗΜΟΤΙΚΗ 
ΕΠΙΧΕΙΡΗΣΗ ΤΟΠΙΚΗΣ ΑΝΑΠΤΥΞΗΣ ΤΡΙΓΛΙΑΣ 
(Δ.Ε.Τ.Α.Τ.), σύμφωνα με τις διατάξεις των άρθρων 260, 
μέχρι και 267 του Π.Δ/τος 323/89 και σύμφωνα με τη συ- 
νταχθείσα οικονομοτεχνική μελέτη του Κων/νου Π.Ζαφει- 
ριάδη, οικονομολόγο. 

ΣΚΟΠΟΣ ΤΗΣ ΕΠΙΧΕΙΡΗΣΗΣ 

1) Σκοπός της επιχείρησης, είναι ο σχεδιασμός, η μελέ¬ 
τη, η κατασκευή και διαχείριση Δημοτικών Έργων και 
Υπηρεσιών. 

2) Ο σχεδιασμός και η υλοποίηση στεγαστικών προ¬ 
γραμμάτων. 

3) Η ανάπτυξη δραστηριοτήτων που στοχεύουν στην 
αξιοποίηση τουριστικών πόρων της περιοχής, και ιδιαίτε¬ 
ρα στην προστασία του περιβάλλοντος. 

4) Η συμμετοχή της επιχείρησης σε άλλες επιχειρήσεις 
που συμβάλουν στην ανάπτυξη της περιοχής. 

5) Η αξιοποίηση εθνικών και ευρωπαϊκών προγραμμά¬ 
των. 

6) Η ανάπτυξη πολιτιστικών δραστηριοτήτων, η δημι¬ 
ουργία κοινωνικής υποδομής για τη βελτίωση του πολιτι¬ 
στικού επιπέδου της περιοχής, η προώθηση τοπικών πο¬ 
λιτιστικών θεσμών. 

7) Η διαχείριση του γεωθερμικού πεδίου. 

8) Η ανάπτυξη και ενίσχυση αθλητικών δραστηριοτή¬ 
των. 

9) Η δημιουργία κοινωνικών υποδομών (παιδικοί σταθ¬ 
μοί, βοήθεια στο σπίτι, κέντρα δημιουργικής απασχόλη¬ 
σης κ.λ,π.). 

10) Η παροχή κοινωνικών υπηρεσιών στους δημότες 

11) Η ορθολογική διαχείριση της δημοτικής περιου¬ 
σίας. 

12) Η έκδοση εφημερίδας ή περιοδικών. 

13) Η εκμετάλλευση των διαφημίσεων. 

14) Η κατασκευή τεχνικών έργων. 

15) Η αποκομιδή απορριμμάτων. 

16) Η οργάνωση και λειτουργία του Δημοτικού Σφαγεί¬ 
ου. 

ΔΙΟΙΚΗΣΗ ΤΗΣ ΕΠΙΧΕΡΗΣΗΣ 

Η Επιχείρηση θα διοικείται από επταμελές Διοικητικό 
Συμβούλιο, όπου τα μέλη, ορίζονται από το Δημοτικό Συμ¬ 
βούλιο μαζί με τους αναπληρωτές του και είναι τέσσερις 
(4) αιρετοί εκπρόσωποι του δήμου, έναν εκπρόσωπο 
συν/σμού και 2 ευυπόληπτους πολίτες, δημότες του Δή¬ 
μου που έχουν σχετική εμπειρία στο αντικείμενο, που ορί¬ 
ζονται από το Δημοτικό Συμβούλιο με τους αναπληρωτές 
του. 

Αν η επιχείρηση απασχολεί, περισσότερους από 20 ερ¬ 
γαζομένους, τότε μετέχει και ένας εκπρόσωπος των ερ¬ 
γαζομένων. 

ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ 

Η διάρκεια της επιχείρησης είναι τριάντα (30) χρόνια 
από τη δημοσίευση της απόφασης στο Φ.Ε.Κ. 

ΕΔΡΑ ΤΗΣ ΕΠΙΧΕΙΡΗΣΗΣ 

Έδρα της επιχείρησης είναι μισθωμένο κτίριο στην 
Ν.Τρίγλια, Χαλκιδικής, στην οδό Παντοβασιλίσσης (χωρίς 
αριθμό), ιδιοκτησίας Αραμπατζή Στυλιανής. 

ΠΕΡΙΟΥΣΙΑΚΑ ΣΤΟΙΧΕΙΑ 

Περιουσιακά στοιχεία δεν διαθέτει η επιχείρηση. 

Ο Δήμος Τρίγλιας διαθέτει στην επιχείρηση 10.000.000 
δρχ. ως αρχικό κεφάλαιο. 

Πόροι της επιχείρησης είναι τα έσοδα από τις υπηρε¬ 
σίες και δραστηριότητες, δηλ. έσοδα από το σφαγείο, 
από την καθαριότητα, από διάφορες άλλες εργασίες συ¬ 
ντήρησης και καθαριότητας, από δάνεια, κληρονομιές, ει¬ 
σφορές, δωρεές και επιχορηγήσεις. 

Μετά τη δημοσίευση στην εφημερίδα της κυβέρνησης 
και τη συγκρότηση σε σώμα το Διοικητικό Συμβούλιο, ο 
δήμος υποχρεούται να παραχωρήσει δύο (2) γραφεία για 
την στέγαση και λειτουργία της υπηρεσίας. 

Επίσης το Διοικητικό Συμβούλιο υποχρεούται να υπο¬ 
βάλλει στο Δημοτικό Συμβούλιο τους κανονισμούς του 
άρθρου 266 Π.Δ. 323/89 και του άρθρου 5 παρ. 15 Ν. 
2307/95 προς έγκριση. 

ΔΙΑΛΥΣΗ ΤΗΣ ΕΠΙΧΕΙΡΗΣΗΣ 

Η Επιχείρηση διαλύεται με απόλυτη πλειοψηφίατων με¬ 
λών του Δημοτικού Συμβουλίου ή με απόφαση του πε- 
ριφ/κού δ/ντη ή όταν λήξει η προθεσμία χωρίς να παρα- 
ταθεί η διάρκειά της. 

ΠΕΡΙΠΤΩΣΗ ΠΤΩΧΕΥΣΗΣ 

Σε περίπτωση πτώχευσης η εκκαθάριση γίνεται από εκ- 
καθαριστές που ορίζονται με απόφαση του Δημοτικού 
Συμβουλίου. 

Στην εκκαθάριση διεκπεραιώνονται οι εκκρεμείς υποθέ¬ 
σεις εισπράττονται οι απαιτήσεις, ρευστοποιείται η υπάρ- 
χουσα περιουσία και πληρώνονται όλα τα χρέη της επι¬ 
χείρησης. 

Το υπόλοιπο περιέρχεται στο Δήμο σύμφωνα με το άρ¬ 
θρο 284 Π.Δ. 410/95. 


Η απόφαση αυτή επιβαρύνει τον προϋπολογισμό του 
Δήμου με το ποσό των 10.000.000 δρχ.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 28 Νοεμβρίου 2001 

Με εντολή Γενικού Γραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-♦- 

Αριθ. 9664 (7) 

Τροποποίηση - Συμπλήρωση ΟΕΥΔήμου Παραλίας, Ν. 

Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΕΝΤΡΙΚΗΣ 
ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α)του άρθρου 12του Ν. 1188/81 "ΚώδικαςΔημοτικών- 
Κοινοτικών Υπαλλήλων, 

β) των άρθρων 1 & 18 του Ν. 2539/97 "Συγκρότηση της 
Πρωτοβάθμιας Τοπικής Αυτ/σης, 

γ) των άρθρων 9 παρ. 2 του Ν 2880/2001 και 228 του ΠΔ 
410/95. 

δ) του Ν. 2503/1997 "Διοίκηση-Οργάνωση, στελέχωση 
της Περιφέρειας, ρύθμιση θεμάτων για την Τοπική Αυτ/ση 
& άλλες διατάξεις". 

2. Την αριθ. 2634/2-4-1999 απόφασή μας με την οποία 
εγκρίθηκε ο Οργανισμός Εσωτερικής Υπηρεσίας του Δή¬ 
μου Παραλίας όπως δημοσιεύθηκε στο 491/29-4-1999 
ΦΕΚ-τ.Β. 

3. Την αριθ. 118/2001 νόμιμη απόφαση του Δήμου Πα¬ 
ραλίας " Περί τροποποίησης -συμπλήρωσηςτου ΟΕΥ, για 
το λόγο ότι δεν είχε προβλεφθεί Ειδική Ταμιακή Υπηρεσία 
στο Δήμο. 

4. Την αριθ. 44/2001 σύμφωνη γνώμη του Υπηρεσιακού 
Συμβουλίου Δημοτικών και Κοινοτικών Υπαλλήλων Νο¬ 
μού , όπως διατυπώθηκε στο 6/2001 πρακτικό συνεδρία¬ 
σης αυτού. 

5. Την αριθ. 5631/11 -8-2000 (ΦΕΚ 1339/Β/2000) απόφα¬ 
ση του Γ.Γ.Π.Κ.Μ. " Μεταβίβαση του δικαιώματος υπο¬ 
γραφής " Με εντολή Γ. Γ." στον προϊστάμενο Δ/νσης και 
προϊσταμένους Τμημάτων Δ/νσης Τοπ. Αυτ/σης των Νο¬ 
μών εκτός έδρας Περιφέρειας", αποφασίζουμε: 

Εγκρίνουμε την 118/2001 απόφαση του Δημοτικού Συμ¬ 
βουλίου Παραλίας με την οποία τροποποιεί - συμπληρώνει 
τον Οργανισμό Εσωτερικής Υπηρεσίας του Δήμου ως εξής: 

ΑΡΘΡΟ Ιο 

Συνιστάται στο Τμήμα Οικονομικών Υπηρεσιών του Δή¬ 
μου , Γραφείο Ταμιακής Υπηρεσίας με αντικείμενο τα 
προβλεπόμενα στο Β. 17-5/15-6-1959 

Ειδικότερα η Ταμιακή Υπηρεσία : 

• Διαμορφώνει και παρακολουθεί τα ταμιακά προγράμ¬ 
ματα του Δήμου με τη συνεχή παρακολούθηση των υπο¬ 
χρεώσεων και των αναμενόμενων εισπράξεων. 

• Παραλαμβάνει τα χρηματικά εντάλματα πληρωμών 
και διενεργεί τις πληρωμές προς τους δικαιούχους μετά 
από έλεγχο των δικαιολογητικών και τη συμπλήρωση αυ¬ 
τών σύμφωνα με όσα ορίζονται στις κείμενες διατάξεις 
(π.χ. φορολογική ή ασφαλιστική ενημερότητα όπου απαι¬ 
τείται). 

• Καταγράφει τις διενεργούμενες πληρωμές σύμφωνα 
με τις ισχύουσες διαδικασίες. 

• Μεριμνά για την απόδοση των πάσης φύσεως κρατή¬ 
σεων υπέρ τρίτων που αντιστοιχούν στα επιμέρους εντάλ¬ 
ματα πληρωμής, όπως αποδόσεις φόρων, ασφαλιστικών 
ταμείων κ.λ.π. 

• Διενεργεί τις εισπράξεις των οφειλών προς το Δήμο. 
Εκδίδει τα γραμμάτια εισπράξεως και ενημερώνει το αρ¬ 
χείο των οφειλετών. 

• Καταρτίζει περιοδικές καταστάσεις των πληρωτέων 
και των πληρωθέντων εξόδων. 

• Παραλαμβάνει τους βεβαιωτικούς καταλόγους των 
υπόχρεων και των αντίστοιχων οφειλόμενων στο Δήμο 
ποσών κατά κατηγορία προσόδου. Εκδίδει και μεριμνά 
για την κοινοποίηση ατομικών ή ειδικών προσκλήσεων 
προς τους οφειλέτες του Δήμου. 

• Ενημερώνει το περιοδικό αρχείο οφειλετών κατά 
οφειλέτη όπου αναγράφονται τα οφειλόμενα ποσά ανά 
κατηγορία προσόδου. 

• Τηρεί τις διαδικασίες , αρχεία και γενικά τους λογα¬ 
ριασμούς του λογιστικού συστήματος του Δήμου που 
αφορούν τα εισπρακτέα και τα πραγματοποιηθέντα έσο¬ 
δα του Δήμου σύμφωνα με τις ισχύουσες διαδικασίες. 

• Καταρτίζει περιοδικές καταστάσεις εισπραχθέντων 
και εισπρακτέων εσόδων. 

• Τηρείτο φυσικό ταμείο στα γραφεία του Δήμου. Διε¬ 
νεργεί τις χρηματικές δοσοληψίες με τις τράπεζες. 

• Τηρεί αρχεία κάθε είδους παραστατικών και αντίστοι¬ 
χων δικαιολογητικών που χρησιμοποιούνται για την ενη¬ 
μέρωση του λογιστικού συστήματος του Δήμου. Παρέχει 
κάθε είδους στοιχεία που ζητούνται από τις Δημόσιες / 
Ελεγκτικές Υπηρεσίες σύμφωνα με τις εκάστοτε ισχύου- 
σες διαδικασίες. 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου Πα¬ 
ραλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 13 Νοεμβρίου 2001 

Με εντολή Γενικού Γραμματέα Περιφέρειας 
Ο Δ/ντής κ.α.α. 

ΙΩΑΝΝΗΣ ΠΑΡΙΝΤΑΣ 

-♦- 

Αριθ. οικ. 15440 (8) 

Σύσταση Νομικού Προσώπου στο Δήμο Σπάρτης Ν. Λα¬ 
κωνίας με την επωνυμία :"Σχολική επιτροπή Μουσικού 
Γ υμνασίου Σπάρτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106και203του Π.Δ.410/95 
(Δ.Κ.Κ.). 

2. Τις διατάξεις του άρθρου 5 παρ. 8 του Ν.1894/1990 
όπως τροποποιήθηκαν και συμπληρώθηκαν με τις διατά- 
ξειςτου άρθρου 31 του Ν.2009/92. 

3. Τις διατάξεις του άρθρου 29 Ατού Ν. 1558/1985 που 
προστέθηκε με το άρθρο 27 του Ν.2081/92 και αντικατα- 
στάθηκεμετο άρθρο 1 παρ. 20 του Ν. 1469/97. 

4. Την αριθ. 231/2001 απόφαση του Δημοτικού Συμβου¬ 
λίου Σπάρτης, αποφασίζουμε: 


1. Συστήνουμε στο Δήμιο Σπάρτηςτου Νομού Λακωνίας 
Δημοτικό Νομικό Πρόσωπο με την επωνυμία "Σχολική Επι¬ 
τροπή Μουσικού Γ υμνασίου Σπάρτης. 

2. Σκοπός της σχολικής επιτροπής είναι: 

-Η διαχείριση των πιστώσεων που της διατίθενται για 
την κάλυψη των δαπανών λειτουργίας (θέρμανσης, φωτι¬ 
σμού, ύδρευσης,τηλεφώνου, αποχέτευσης αγοράς ανα¬ 
λωσίμων υλικών κ.λ.π.) 

-Η αμοιβή καθαριστριών. 

-Η εκτέλεση έργων για την επισκευή και τη συντήρηση 
του σχολείου και του κάθε είδους εξοπλισμού του. 

-Η εισήγηση προς τη Δ/νση Β/βμιας Εκπ/σης για τον 
εφοδιασμό του σχολείου από τον Ο.Σ.Κ. με έπιπλα εξο- 
πλιστικά είδη και από το Υπουργείο Εθν. Παιδείας και 
Θρησκευμάτων με βιβλία για τις αντίστοιχες βιβλιοθήκες. 

-Η διαχείριση των εσόδων από την ενδεχόμενη εκμετά- 
λευση των σχολικών κυλικείων καθώς και η λήψη κάθε άλ¬ 
λου μέτρου που κρίνεται αναγκαίο για τη στήριξη της δι¬ 
οικητικής λειτουργίας του σχολείου. 

3. Το Νομικό Πρόσωπο διοικείται από πενταμελές διοι¬ 
κητικό συμβούλιο αποτελούμενο από τους εξής: 

α. Τον εκάστοτε Δήμαρχο ως Πρόεδρο ή άλλο μέλος αι¬ 
ρετό ή μη που ορίζεται από αυτόν με τον αναπληρωτή του. 

β. Τον εκάστοτε Δ/ντή του Γυμνασίου με τον αναπλη¬ 
ρωτή του. 

γ. Τον πρόεδροτου συλλόγου γονέων και κηδεμόνων με 
τον αναπληρωτή του. 

Αν δεν υπάρχει τέτοιος σύλλογος ορίζεται από το Δ.Σ. ο 
γονέας ενός μαθητή. 

δ. Ένα (1) δημότη με τον αναπληρωτή του οριζόμενους 
από το Δημοτικό Συμβούλιο. 

ε. Ένα (1) εκπρόσωπο των μαθητικών κοινοτήτων με τον 
αναπληρωτή του. 

4. Η δητείατων μελών του Δ.Σ. ακολουθεί τη δημοτική 
περίοδο και λήγει πάντα με την εγκατάσταση του νέου Δι¬ 
οικητικού Συμβουλίου. 

5. Πόροι του Νομικού Προσώπου είναι. 

α) Ετήσια επιχορήγηση του Δήμου ποσού 800.000 δρχ. 

β) Ετήσια επιχορήγηση του Κράτους. 

γ) Κάβε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

στ) Πρόσοδοι από την περιουσία που τυχόν στο μέλλον 
αφιερωθεί. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

9. Ακροτελεύτιο άρθρο -κάλυψη δαπάνης. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου 800.000 
δρχ. ετησίως. 

Η δαπάνη που απαιτείται για το έτος 2001 θα προβλε- 
φτεί ύστερα από αναμόρφωση του προϋπολογισμού του 
Δήμου και πριν από τη λήξη του έτους 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 13 Νοεμβρίου 2001 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

Αριθ. 10122 (9) 

Σύσταση Δημοτικής Επιχείρησης στο Δήμο Λυρκείας 
Νομού Αργολίδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις α) του Ν. 2503/1997 και β) των άρθρων 
277 κ. ε του Δημοτικού και Κοινοτικού Κώδικα Π.Δ. 
(410/1995) 

2. Την με αριθμό πρωτ. 10407/31.12.97 απόφαση του Γε¬ 
νικού Γραμματέα περί αναθέσεως αρμοδιοτήτων και 
ασκήσεως αυτών κατ’ εντολή μας στο Δ/ντή Τοπ. Αυτ/σης 
και Διοίκησης Ν. Αργολίδας και στους Προϊσταμένους 
των τμημάτων της υπηρεσίας μας (ΦΕΚ55/Β/3-6-98). 

3. Την αριθμ. 86/2001 απόφαση του Δημοτικού Συμβου¬ 
λίου περί σύστασης Δημοτικής Επιχείρησης με την επω¬ 
νυμία "Δημοτική Επιχείρηση Ανάπτυξης Λυρκείας 
(Δ.ΕΠ.Α.Λ)”, αποφασίζουμε: 

1. Συνιστάται στο Δήμο Λυρκείας Νομού Αργολίδας 
Επιχείρηση με την επωνυμία "Δημοτική επιχείρηση Ανά¬ 
πτυξης Λυρκείας (Δ. ΕΠ.Α. Λ), ως ίδιο νομικό πρόσωπο 
ιδιωτικού δικαίου που διέπεται από τις διατάξεις των άρ¬ 
θρων 277-292 του Δ.Κ.Κ (Π.Δ 410/95). 

2. Σκοπός της επιχείρησης είναι: 

α) Η ανάληψη δραστηριοτήτων που έχουν σχέση με την 
πολιτιστική ανάπτυξη. 

β) Η υλοποίηση εκπαιδευτικών και επιμορφωτικών προ¬ 
γραμμάτων και παρεμβάσεις με στόχο την ανάπτυξη της 
περιοχής και τη βελτίωση πρόσβασης στην πληροφόρη¬ 
ση και ενημέρωση. 

γ) Η περιβαλλοντική ευαισθητοποίηση, προστασία και 
παροχή υπηρεσιών. 

δ) Η Ανάπτυξη του αθλητισμού. 

ε) Η οργάνωση των υπηρεσιών Υγείας και Κοινωνικής 
Πρόνοιας. 

στ) Εκδόσεις - Εκτυπώσεις. 

ζ) Διαφημιστική Προβολή. 

η) Τουριστική Ανάπτυξη και Προβολή του Δήμου. 

θ) Λοιπές επιχειρηματικές δραστηριότητες. 

3. Η επιχείρηση θα διοικείται από πενταμελές Διοικητι¬ 
κό Συμβούλιο που τα μέλη του ορίζονται μαζί με αναπλη¬ 
ρωτές από το Δημοτικό Συμβούλιο . 

Από το μέλη του Διοικητικού Συμβουλίου τρία (3) είναι 
αιρετοί εκπρόσωποι του Δήμου εκ των οποίων το ένα (1) 
προέρχεται από τη μειοψηφία, ένας είναι εκπρόσωπος 
των κοινωνικών φορέων του Δήμου με πείρα ή γνώσεις 
σχετικά με το αντικείμενο της επιχείρησης και ένας δημό¬ 
της ή κάτοικος. 

Σε περίπτωση που η επιχείρηση απασχολεί περισσότε¬ 
ρους από είκοσι (20) εργαζόμενους ,ένας εκπρόσωπός 
τους μετέχει στο Δ.Στης επιχείρησης με αντίστοιχη μείω¬ 
ση των δημοτών ή κατοίκων. 

4. Η διάρκεια της επιχείρησης είναι είκοσι (20) χρόνια 
από τη δημοσίευση της κατά το νόμο απόφασης στην 
Εφημερίδα της Κυβέρνησης. 

5. Έδρα της επιχείρησης είναι το Δημοτικό Διαμέρισμα 
Λυρκείας. 

6. Τα περιουσιακά στοιχεία που διαθέτει ο Δήμος στην 
επιχείρηση είναι: 

Θα παραχωρηθεί μια αίθουσα του σχολικού κτιρίου του 
Δημοτικού Διαμερίσματος Λυρκείας για τη λειτουργία 
γραφείου της επιχείρησης. 


7.0 Δήμος διαθέτει στην επιχείρηση χρηματικό ποσό δέ- 
καεκατομμύρια (10.000.000) δραχμές ως αρχικό κεφάλαιο. 

8. Πόροι της επιχείρησης είναι από: 

Έσοδα από δικαιώματα εγγραφών και φοίτησης στα 
τμήματα πολιτιστικών και αθλητικών δραστηριοτήτων. 

Έσοδα από την οργάνωση πολιτιστικών, ψυχαγωγικών 
και λοιπών εκδηλώσεων. 

Έσοδα από τη λειτουργία ή την ενοικίαση ακινήτων και 
εκτάσεων τα οποία ανήκουν στο Δήμο και θα παραχωρη- 
θούν προς αξιοποίηση στη Δημοτική επιχείρηση. 

Έσοδα από υλοποίηση - διαχείριση Εκπαιδευτικών, Επι¬ 
μορφωτικών προγραμμάτων. 

Έσοδα από ανάθεση υλοποίησης προγραμμάτων Υγεί¬ 
ας και Κοινωνικής Πρόνοιας. 

Έσοδα από επιχορηγήσεις για τη λειτουργία προγραμ¬ 
μάτων Υγείας και Κοινωνικής Πρόνοιας. 

Έσοδα από την ανάθεση και εκμετάλλευση των κοινοχρή¬ 
στων και λοιπών χώρων και τη μίσθωσή τους σε διαφημιστι¬ 
κές εταιρίες για την προβολή διαφημιστικών μηνυμάτων. 

Έσοδα από την εκπόνηση Αναπτυξιακών και λοιπών με¬ 
λετών και υλοποίηση αναπτυξιακών προγραμμάτων. 

Έσοδα από υλοποίηση προγραμματικών συμβάσεων. 

Έσοδα από τη λειτουργία του τμήματος γραφικών τε¬ 
χνών και διαφημιστικής εκδοτικής προβολής. 

Έσοδα από λοιπές επιχειρηματικές δραστηριότητες 
της Επιχείρησης καθώς και αναθέσεις του Δήμου προς 
αυτήν που σε κάθε περίπτωση επιτρέπονται εφ’ όσον δεν 
απαγορεύονται από την κείμενη νομοθεσία τη σχετική με 
τις επιχειρήσεις των ΟΤΑ και περιέχονται στους ανωτέρω 
αναφερόμενους τομείς δραστηριοτήτων. 

Έσοδα από την περιουσία της Επιχείρησης. 

Έσοδα από κληροδοτήματα .εισφορές,δωρεές κλπ. 

9. Η επιχείρηση διαλύεται: 

α. Με απόφαση του Δημοτικού Συμβουλίου, με την από¬ 
λυτη πλειοψηφίατων μελών του. 

β. Όταν λήξει χωρίς να παραταθεί η διάρκεια της επι¬ 
χείρησης και 

γ. Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης ,η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις , εισπράττονται οι απαιτήσεις ρευστοποιείται η περι¬ 
ουσία και πληρώνονται τα χρέη επιχείρησης. 

10. Η απόφαση αυτή επιβαρύνει τον Κ.Α 75/161.9 ζ του 
προϋπολογισμού του Δήμου τρέχοντος έτους με το ποσό 
των 10.000.000 δρχ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ναύπλιο, 30 Οκτωβρίου 2001 
Με εντολή Γ ενικού Γ ραμματέα Περιφέρειας 
Ο Δ/ντής 

Γ. ΠΑΠΑΓΕΩΡΓΟΠΟΥΛΟΣ 
-♦- 

Αριθ. 4920 (10) 

Ειδική Αναγνώριση ως Φιλανθρωπικού Σωματείου με την επω¬ 
νυμία: Σύλλογος Γονέων και Φίλων Παιδιών και Ατόμων με 
Ειδικές Ανάγκες "ΟΙ ΑΓΙΟΙ ΑΝΑΡΓΥΡΟΙ" με έδρα τη Θήβα. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1 .-Το Ν.2218/94 "ίδρυση Νομαρχιακής Αυτ/σεως, τρο- 

ποποίηση διατάξεων για την Α/θμια Αυτοδ/ση και την Πε¬ 
ριφέρεια και άλλες διάταξεις."(ΦΕΚ.90/13-6-94 τ.Α) 

2. -Το Ν.2240/94 "συμπλήρωση διατάξεων για την Νο¬ 
μαρχιακή Αυτ/ση" 

3. -Τον αρ.198/22-12-95 Οργανισμό Νομαρχιακής Αυ- 
τοδ/σεως Ν.Βοιωτίας (ΦΕΚ.1214/31-12-97τ.Β) όπωςτρο- 
ποποιήθηκε με το ΦΕΚ.90/2-2-2000τ.Β). 

4. -Το Ν.Δ.1111/72 "περί Φιλανθρωπικών Σωματείων" 

5. -Την απόφαση αρ.31963/21-5-99 του Νομάρχη "περί 
ανάθεσης άσκησης μέρους αρμοδιοτήτων κ.λ.π." 

6. -Την αριθμ. 11/1998 απόφαση του μονομελούς Πρω¬ 
τοδικείου Θηβών. 

7. -Το με αρ. πρωτ. 51/7-6-2001 πρακτικό της γενικής Συ¬ 
νέλευσης των μελών του εν λόγω Συλλόγου Α.Μ.Ε.Α. με 
έδρα τη Θήβα. 

8. -Την από 31-07-2001 αίτηση του Συλλόγου Γονέων και 
Φίλων Παιδιών και Ατόμων με Ειδικές Ανάγκες "ΟΙ ΑΓΙΟΙ 
ΑΝΑΡΓΥΡΟΙ", αποφασίζουμε: 

Την Ειδική αναγνώριση ως Φιλανθρωπικό Σωματείο με 
την επωνυμία: "Σύλλογος Γονέων και Φίλων Παιδιών και 
Ατόμων με Ειδικές Ανάγκες ΟΙ "ΑΓΙΟΙ ΑΝΑΡΓΥΡΟΙ" με 
έδρα τη Θήβα. 

Στο εξής κάτω από τον τίτλο του εν λόγω Συλλόγου 
(επωνυμία), θα αναγράφεται υποχρεωτικά η φράση "Ειδι- 
κώς αναγνωρισμένο ως,Φιλανθρωπικό" 

Η παρούσα να δημοσιευθεί στην Εφημερίδα της Κυ- 
βερνήσεως. 

Λιβαδειά, 22 Νοεμβρίου 2001 

Ο Βοηθός Νομάρχης 
ΛΟΥΚΑΣ ΑΝ ΕΣΤΗΣ 

-♦- 

( 11 ) 

Χορήγηση άδειας άσκησης επαγγέλματος Κοινωνικής 
Λειτουργού στην ΜΑΛΤΖΑΡΗ ΑΜΥΓΔΑΛΙΑ του ΑΘΑ¬ 
ΝΑΣΙΟΥ. 

Ο ΝΟΜΑΡΧΗΣ ΠΙΕΡΙΑΣ 

Μετην 16/14995/1-11-2001 απόφαση του Νομάρχη Πιε¬ 
ρίας έχει χορηγηθεί στην ΜΑΛΤΖΑΡΗ ΑΜΥΓΔΑΛΙΑ του 
ΑΘΑΝΑΣΙΟΥ άδεια άσκησης επαγγέλματος Κοινωνικής 
Λειτουργού. 

Ο Νομάρχης 

ΓΕΩΡΓΙΟΣ ΠΑΠΑΣΤΕΡΓΙΟΥ 
-♦- 

( 12 ) 

Χορήγηση άδειας κυκλοφορίας Φαρμακευτικού 
Ιδιοσκευάσματος ΑΖΕΝΑΜ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις 46790,46791/2-11-2001 αποφάσειςτου Εθνικού 
Οργανισμού Φαρμάκων χορηγήθηκε, βάσει των διατάξε¬ 
ων του άρθρου 3 της παραγράφου 1 της Κοινής Υπουργι¬ 
κής Απόφασης Α6/9392/91, άδεια κυκλοφορίας στο φαρ¬ 
μακευτικό ιδιοσκεύασμα ΑΖΕΝΑΜ. 

Δραστική ουσία: ΑΖΤΒΕΟΝΑΜ 

Μορφή/ Περιεκτικότητα : Ξηρό ενέσιμο δΟΟπιρ/νίΑί & 
1 9 /νΐ ΑΙ_ 


Δικαιούχους σήματος : ΡΗΑΒΜΕΩΙΟΑΕ ΕΤΩ, ΙΡΛΑΝΔΙΑ 
Υπεύθυνος κυκλοφορίας : ΜΕΩ-ΟΝΕ 5.Α. 

Η Διευθύντρια 
ΙΟΥΛΙΑ ΓΙΩΤΑΚΗ 

-♦- (13) 

Χορήγηση άδειας κυκλοφορίας 
Φαρμακευτικού Ιδιοσκευάσματος ΡΑΜΝ/ΙΒ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 46786/2-11-2001 απόφαση του Εθνικού Οργανι¬ 
σμού Φαρμάκων χορηγήθηκε, βάσει των διατάξεων του 
άρθρου 3 της παραγράφου 1 της Κοινής Υπουργικής 
Απόφασης Α6/9392/91, άδεια κυκλοφορίας στο φαρμα¬ 
κευτικό ιδιοσκεύασμα ΡΑΜ\/ΙΒ. 

Δραστική ουσία: ΡΑΜΟΙΟΕΟνίΒ 
Μορφή/ Περιεκτικότητα : Δισκία επικαλυμμένα με υμέ- 
νιο 125Γπς)/ΤΑΒ. 

Δικαιούχους σήματος : 5ΜΙΤΗΚΕΙΝΕ ΒΕΕΟΗΑΜ ΡΕΟ, 
ΕΝΘΕΑΝΩ 

Υπεύθυνος κυκλοφορίας : ΝΟνΑΒΤΙδ (ΗΕΕΕΑ8) ΑΕΒΕ 

Η Διευθύντρια 
ΙΟΥΛΙΑ ΓΙΩΤΑΚΗ 

-♦- (14) 

Χορήγηση άδειας κυκλοφορίας Φαρμακευτικού 

Ιδιοσκευάσματος ΡΕΙΧΟΤΙΩΕ Π ΝΕΒΩΕΕ3 - 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 44690, 44691/26-10-01 απόφαση του Εθνικού 
Οργανισμού Φαρμάκων χορηγήθηκε, βάσει των διατάξε¬ 
ων του άρθρου 3 της παραγράφου 1 της Κοινής Υπουργι¬ 
κής Απόφασης Α6/9392/91, άδεια κυκλοφορίας στο φαρ¬ 
μακευτικό ιδιοσκεύασμα ΡΕΙΧΟΤΙΩΕ ΝΕΒΕΙΕΕ3 
Δραστική ουσία : ΡΕϋΤΙΟΑδΟΝΕ ΡΒΟΡΙΟΝΑΤΕ 
Μορφή : Εναιώρημα για εισπνοή με εκνεφωτή 
Ο.δπιρ/ΩΟδΕ, 2πΐ9/ΩΟδΕ 

Δικαιούχους σήματος: ΟΕΑΧΟ ΟΒΟΕΙΡ ΕΤΩ, ΕΝΘΕΑΝΩ 
Υπεύθυνος κυκλοφορίας : ΟΕΑΧΟ \Α/ΕΕΕΟΟΜΕ ΑΕΒΕ 

Η Διευθύντρια 
ΙΟΥΛΙΑ ΓΙΩΤΑΚΗ 

♦ (15) 

Χορήγηση άδιεας κυκλοφορίας Φαρμακευτικού Ιδιο¬ 
σκευάσματος ΡΗΥδΙΟΜΕΒ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην 17820/12.10.2001 απόφαση του Εθνικού Οργα¬ 
νισμού Φαρμάκων χορηγήθηκε, βάσει των διατάξεων του 
άρθρου 3 της παραγράφου 1 της Κοινής Υπουργικής 
Απόφασης Α6/9392/91, άδεια κυκλοφορίας στο φαρμα¬ 
κευτικό ιδιοσκεύασμα ΡΗΥδΙΟΜΕΒ. 

Δραστική ουσία : 3ΤΕΒΙΕΕ ΙδΟΤΟΝΙΟ 3ΕΑ \Λ/ΑΤΕΒ 
Μορφή : Διάλυμα ρινικό 100% νν/νν 
Δικαιούχους σήματος : ΟΟΕΜΑΒ δ.Α. ΕΒΑΝΟΕ 
Υπεύθυνος κυκλοφορίας : Π.Ν. ΓΕΡΟΛΥΜΑΤΟΣ 
Α.Ε.Β.Ε. 

Η Διευθύντρια 
ΙΟΥΛΙΑ ΓΙΩΤΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




